SET ปิดเช้าลบ 7 จุด ตามตปท. กังวลเศรษฐกิจสหรัฐ-ยุโรปถดถอย จับตาบ่ายร่วงต่อ
SET ปิดเช้าลบ 7 จุด ตามตปท. หวั่นเศรษฐกิจสหรัฐและยุโรปเข้าสู่ภาวะถดถอย จับตาบ่ายร่วงต่อ ให้แนวรับหลัก 1,610 จุด แนวต้าน 1,620-1,625 จุด
SET ปิดเช้าลบ 7 จุด ตามตปท. หวั่นเศรษฐกิจสหรัฐและยุโรปเข้าสู่ภาวะถดถอย จับตาบ่ายร่วงต่อ ให้แนวรับหลัก 1,610 จุด แนวต้าน 1,620-1,625 จุด
16 ธ.ค. 2565

นายวีระวัฒน์ วิโรจน์โภคา ผู้อำนวยกาฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเข้านี้มีลักษณะซึมตัวตามตลาดหุ้นภูมิภาค จากความกังวลเศรษฐกิจสหรัฐและยุโรปเข้าสู่ภาวะถดถอย หลังจากสหรัฐเปิดตัวเลขค้าปลีกเดือน พ.ย.ลดลง 0.6% และการผลิตภาคอุตสาหกรรมโดยรวมเดือน พ.ย.ลดลง 0.2% จากที่ลดลง 0.1% ในเดือนต.ค. ขณะที่ธนาคารกลางสหรัฐ (เฟด) และธนาคารกลางยุโรป (ECB) ส่งสัญญาณจะเดินหน้าปรับขึ้นดอกเบี้ยต่อเนื่อง
อย่างไรก็ดีเศรษฐกิจในฝั่งเอเชียยังไม่มีสัญญาณที่จะเข้าสู่ภาวะถดถอย โดยจีนเริ่มทยอยเปิดประเทศ (Reopening) และคลายล็อกดาวน์ ช่วยทำให้เศรษฐกิจทั้งภูมิภาคเติบโตได้
สำหรับช่วงบ่ายวันนี้ คาดตลาดยังซึมตัวต่อเนื่อง เหตุไร้ปัจจัยใหม่ แนะติดตามตัวเลขเศรษฐกิจของประเทศต่างๆ ที่จะทยอยประกาศออกมา แต่ key event หลักๆ ไม่มีแล้ว พร้อมให้แนวรับหลัก 1,610 จุด แนวต้าน 1,620-1,625 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 1,249.07 ล้านบาท ปิดที่ 692.00 บาท ลดลง 20.00 บาท
PTT มูลค่าการซื้อขาย 1,233.47 ล้านบาท ปิดที่ 31.25 บาท ลดลง 0.25 บาท
PTTEP มูลค่าการซื้อขาย 1,146.92 ล้านบาท ปิดที่ 172.00 บาท ลดลง 1.00 บาท
AURA มูลค่าการซื้อขาย 645.20 ล้านบาท ปิดที่ 16.50 บาท เพิ่มขึ้น 0.50 บาท
OR มูลค่าการซื้อขาย 644.12 ล้านบาท ปิดที่ 23.70 บาท ลดลง 0.40 บาท